label_title: 1939-es női sakkvilágbajnokság
label_desc: A 7. női sakkvilágbajnokságot a 8. sakkolimpiával egyidejűleg, 1939. augusztus-szeptemberben rendezték meg Buenos Airesben. A Nemzetközi Sakkszövetség (FIDE) által szervezett versenyre 17 ország 20 versenyzője gyűlt össze. Ez volt az első olyan női sakkvilágbajnokság, amelyet Európán kívül rendeztek. A versenyt az ezúttal már angol állampolgárságot kapott, és így Anglia színeiben induló Vera Menchik nyerte, ezzel – a párosmérkőzéseket is figyelembe véve – immár kilencedszer védte meg világbajnoki címét.